
Regulament de organizare şi funcţionare a serviciului social furnizat în comunitate: "Serviciul de asistență comunitară"

Art. 1: Definiţie
Regulamentul de organizare şi funcţionare este un document propriu al serviciului social „Serviciul de asistență comunitară", aprobat prin H.C.L. nr……../……. , este destinat asigurării funcţionării acestuia, cu respectarea standardelor minime de calitate aplicabile, în vederea facilitării accesului persoanelor îndreptățite la drepturile de asistență socială de care pot beneficia potrivit legii, cunoaşterea condiţiilor de accesare a acestor drepturi, categoriile de persoane eligibile, serviciile disponibile la nivel local, atribuțiile şi competențele personalului de specialitate, etc.
Art. 2: Identificarea serviciului social
Serviciul de asistență comunitară identificat prin cod serviciu social 8899CZ-PN-V este înfiinţat şi administrat de furnizorul public de servicii sociale „Primăria oraşului Boldeşti-Scăeni - Direcția de Asistență Socială”, acreditat conform Certificatului de acreditare Seria AF Nr.  005970 eliberat de Ministerul Muncii şi Justiției Sociale la data de 05.11.2018 şi are sediul în Oraşul Boldeşti-Scăeni, Aleea Clubului nr. 3.
Art. 3: Scopul serviciului social
Scopul Serviciului de asistență comunitară este administrarea şi acordarea beneficiilor de asistenţă socială şi a serviciilor sociale şi medicale comunitare persoanelor singure şi familiilor aflate în situație de nevoie, de dependență sau de vulnerabilitate socială cu domiciliul pe raza teritorială a oraşului Boldeşti-Scăeni, prin desfăşurarea ansamblului de activităţi de informare, consiliere, sprijin şi asistență destinate a răspunde nevoilor sociale, precum şi celor speciale, individuale, familiale sau de grup, în vederea depăşirii situaţiilor de dificultate, prevenirii şi combaterii riscului de excluziune socială, promovării incluziunii sociale şi creşterii calităţii vieţii.
Art. 4: Cadrul legal de înfiinţare, organizare şi funcţionare
(1) Serviciul de asistență comunitară (denumit în continuare „Serviciul”) funcţionează cu respectarea prevederilor cadrului general de organizare şi funcţionare a serviciilor sociale reglementat de Legea nr. 292/2011, cu modificările ulterioare, cât si ale legilor speciale: 
- Legea nr. 416/2001 privind venitul minim garantat; 
- Legea nr. 272/2004 privind protecția și promovarea drepturilor copilului, republicată; 
- Legea nr. 448/2006 privind protecţia şi promovarea drepturilor persoanelor cu handicap, republicată; 
- Legea nr. 17/2000 privind protectia persoanelor varstnice; 
- Legea nr. 217/2003 pentru prevenirea si combaterea violenței in familie, republicată, cu modificările şi completările ulterioare, 
- OUG 18/2017 privind asistența medicală comunitară, 
precum şi a altor acte normative, aplicabile domeniului.
 	(2) Standardele minime de calitate aplicabile pentru serviciul de asistență socială comunitară sunt cele cuprinse în  Anexa 7 la Ordinul M.M.J.S. nr. 29/2019.
 	(3) Serviciul de asistență comunitară este înfiinţat prin Hotărârea consiliului local al oraşului Boldeşti-Scăeni nr. ........./........... şi funcţionează în cadrul şi sub coordonarea Direcţiei de Asistenţă Socială.
	(4) În cadrul Serviciului sunt angajaţi cu statut de personal contractual şi asistentul medical comunitar şi mediatorul sanitar, responsabili de implementarea activităţilor de asistenţă medicală comunitară, în conformitate cu prevederile art. 8 alin. (1) lit. a) şi art. 9 din OUG nr. 18/2017 şi ale art. 112 şi 113 din Legea nr. 292/2011. Această categorie de personal nu intră în numărul maxim de posturi stabilit pentru fiecare unitatea administrativ-teritorială, potrivit legii.
(5) În cadrul Serviciului îşi desfăşoară activitatea şi consilierul pentru romi cu grad de referent.
Art. 5: Principiile care stau la baza acordării serviciului social
(1) Serviciul de asistență socială comunitară se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în standardele minime de calitate aplicabile.
(2) Principiile specifice care stau la baza prestării serviciului social sunt următoarele:
a) funcţionarea în regim de intervenţie imediată, nefiind necesară încheierea contractului de furnizare de servicii;
b) intervenţia integrată;
c) flexibilitatea organizării serviciului în locul unde este necesară intervenţia;
d) în funcție de tipul de intervenție, prestarea serviciilor se poate face cu sau fără evaluarea nevoilor persoanei;
e) promovarea unei imagini pozitive în comunitate a categoriilor de persoane vulnerabile sau aflate în situaţii de dificultate;
f) promovarea comportamentului civic şi asumarea responsabilităţii sociale de către toţi actorii sociali, în vederea prevenirii situaţiilor de risc;
g) respectarea şi promovarea cu prioritate a interesului persoanei beneficiare;
h) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
i) încurajarea iniţiativelor individuale ale persoanelor beneficiare pentru depăşirea situației de nevoie socială în care se află şi implicarea participativă a acestora în procesul de soluţionare a cererilor de accesare a drepturilor de asistență socială;
j) asigurarea unei intervenţii profesioniste, după caz prin echipe pluridisciplinare, asigurarea confidenţialităţii şi respectarea eticii profesionale, protecția datelor cu caracter personal;
k) primordialitatea responsabilităţii persoanei şi familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se confruntă;
l) promovarea relaţiilor de colaborare cu alte servicii de asistenţă socială, precum şi cu toţi actorii sociali.
Art. 6: Beneficiarii serviciilor sociale
(1) Beneficiarii serviciilor sociale acordate de " Serviciul de asistență comunitară" sunt persoanele singure şi familiile aflate în situație de risc de marginalizare și excluziune socială ori care sunt îndreptățite la o formă de protecție socială potrivit legii, cum ar fi:
a) persoane singure sau familii care se încadrează în prevederile Legii 416/2001 privind venitul minim garantat şi ale Legii 277/2010 privind alocația pentru susținerea familiei;
b) persoane cu dizabilități, neinstituționalizate, care beneficiază de prevederile Legii 448/2016;
c) persoane fără adăpost;
d) persoane singure sau familii cu copii care beneficiază de alocație de stat, stimulent educațional ori supliment nutritiv;
e) victime ale violenței în familie;
f) copii neglijați sau abuzați pentru care se justifică luarea unei măsuri de protecție specială;
g) persoane vârstnice singure sau aflate în situație de dependență;
h)  persoane care trăiesc în comunități marginalizate;
i) tinerii care părăsesc sistemul de protecție a copilului
j) persoane cu diferite adicții (alcool, droguri, etc.).
(2) Pentru serviciile de asistență medicală comunitară, beneficiarii sunt persoanele din categoriile vulnerabile care se găsesc în următoarele situaţii:
a) nivel economic sub pragul sărăciei;
b) şomaj;
c) nivel de educaţie scăzut;
d) dizabilitate;
e) boli cronice;
f) boli aflate în faze terminale, care necesită tratamente paliative;
g) graviditate;
h) vârsta a treia;
i) vârstă sub 18 ani;
j) fac parte din familii monoparentale;
k) risc de excluziune socială;
l) alte categorii identificate ca vulnerabile din punct de vedere medical sau social de la nivelul comunităţii.
Art. 7. Condiţiile de accesare a serviciilor.
	Serviciile sociale şi de asistență medicală comunitară se acordă la cerere sau din oficiu, cu respectarea condițiilor de acordare, a documentelor necesare si a termenelor de soluționare prevăzute de actele normative ce reglementează drepturile de asistență socială la care solicitanții sunt îndreptățiți, după cum urmează:
- Legea nr. 416/2001 privind venitul minim garantat cu modificări şi completări ulterioare;
- Legea nr. 277 din 2010 privind dreptul la alocatia pentru sustinerea familiei;
- Legea nr. 61/1993, republicată privind alocația de stat pentru copii;
- Legea nr. 272/2004 privind protecția și promovarea drepturilor copilului, republicată;
- Legea nr. 272/2004 privind protecția și promovarea drepturilor copilului, republicată; 
- Legea 248/2015 privind stimularea participării în învățământul preșcolar a copiilor provenind din familii defavorizate și a procedurii de acordare a tichetelor sociale pentru grădiniță.
- Legea nr. 448/2006 privind protecţia şi promovarea drepturilor persoanelor cu handicap, republicată; 
- Legea nr. 17/2000 privind protectia persoanelor varstnice; 
- Legea nr. 217/2003 pentru prevenirea si combaterea violenței in familie, republicată, cu modificările şi completările ulterioare; 
- OUG 18/2017 privind asistența medicală comunitară, 
precum şi a altor acte normative aplicabile domeniului, în funcție de evoluția cadrului legal.
Art. 8. Condiţii de încetare a serviciilor. 
Acordarea serviciilor sociale încetează în următoarele situații:
a) În toate situațiile de încetare prevăzute de normele legale aplicabile;
b) Beneficiarul a decedat sau nu mai locuieşte pe raza localității;
c) Au fost realizate obiectivele din Planul de intervenţie şi nu este necesară revizuirea acestuia;
d) Beneficiarul sau reprezentantul legal al acestuia renunță în scris sau verbal la intervenție sau la drepturile de asistență socială de care beneficiază;
e) Beneficiarul refuză să furnizeze datele şi informațiile necesare verificării îndeplinirii condițiilor de acordare sau de menținere a unor drepturi de asistență socială;
f) Când în urma verificărilor se constată că beneficiarul a comunicat date şi informații nereale cu privire la situația sa materială, componența familiei, veniturile realizate, locul de muncă, sau orice altă informație de natură a conduce la stabilirea nejustificată a unui drept de asistență socială;
Art. 9. Drepturi şi obligații.
9.1. Persoanele beneficiare de serviciile sociale sau medicale furnizate de "Serviciul de asistență comunitară" au următoarele drepturi:
a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;
b) să participe la procesul de luare a deciziilor în furnizarea serviciilor, respectiv la luarea deciziilor privind intervenţia socială care li se aplică, după caz;
c) să li se asigure păstrarea confidenţialităţii asupra informaţiilor furnizate şi primite;
d) să li se asigure continuitatea/transferul/recomandarea serviciilor sociale furnizate, atât timp cât se menţin condiţiile care au generat situaţia de dificultate;
e) să fie protejaţi de lege atât ei, cât şi bunurile lor, atunci când nu au capacitate de exerciţiu;
f) să fie informaţi asupra situaţiilor de risc, precum şi asupra drepturilor şi obligațiilor pe care le au de asistență socială de care pot beneficia.
9.2. Persoanele beneficiare de serviciile sociale sau medicale furnizate de "Serviciul de asistență comunitară" au următoarele obligații:
a) să adopte un comportament civilizat şi să trateze cu bună-cuviință personalul de specialitate din cadrul Serviciului;
b) să permită personalului de specialitate accesul în locuință şi în mediul de viață pentru culegerea datelor necesare soluționării cererii de accesare a drepturilor de asistență socială la care sunt îndreptățiți sau pentru efectuarea de verificări privind menținerea condițiilor de acordare;
c) să furnizeze informații complete şi corecte despre componența familiei, veniturile realizate şi bunurile deținute;
d) să informeze în termen de 15 zile personalul Serviciului despre orice schimbare de natură a conduce la modificarea/suspendarea/încetarea beneficiilor sau prestațiilor sociale;
e) să manifeste interes şi să se implice activ în depăşirea situației de nevoie socială în care se află;
9.3. Personalul care activează în cadrul Serviciului de asistenţă socială comunitară are următoarele obligaţii:
a) să îşi desfăşoare activitatea în conformitate cu legislaţia în vigoare;
b) să asigure confidenţialitatea informaţiilor obţinute în exercitarea profesiei;
c) să respecte intimitatea beneficiarilor;
d) să respecte libertatea beneficiarului de a alege serviciile sociale şi furnizorii de servicii sociale;
e) să respecte etica profesională;
f) să implice activ beneficiarii de servicii sociale şi, după caz, familiile acestora în procesul decizional şi de acordare a serviciilor sociale;
g) să respecte demnitatea şi unicitatea persoanei.
9.4. Personalul care activează în cadrul Serviciului de asistenţă comunitară are, în raport cu beneficiarii, următoarele drepturi:
a) dreptul la respectarea demnității şi a reputației profesionale;
b) dreptul la protecția legii atât ei, cât şi bunurile lor, în timpul exercitarii atribuțiilor de serviciu sau în legătură cu acestea; 
c) dreptul de a refuza ori de a amâna acordarea serviciilor în cazul în care solicitantul, beneficiarul sau membrii familiei acestuia manifestă un comportament inadecvat prin care lezează în plan emoțional și/sau fizic responsabilul de caz sau personalul de specialitate prin manifestări sau atitudini inadecvate, cum ar fi: limbaj violent sau ofensator, proferarea de injurii, afirmații calomnioase, acte de violență fizică sau psihică, acte de amenințare, de intimidare, etc. 
Art. 10: Funcţii şi activități
(1) În  aplicarea  politicilor  sociale  în  domeniul  protecţiei  copilului,  familiei, persoanelor  vârstnice,  persoanelor  cu  dizabilităţi,  precum şi  altor  persoane, grupuri sau comunităţi aflate în nevoie socială, serviciul de asistență comunitară îndeplineşte, în principal, următoarele funcţii: 
a)   de   suport în realizarea   diagnozei   sociale   la   nivelul   unităţii   administrativ-teritoriale   respective,   prin   participarea la evaluarea   nevoilor   sociale ale comunităţii, la realizarea de sondaje şi anchete sociale, valorificarea  potenţialului comunităţii în vederea prevenirii şi depistării precoce  a  situaţiilor de neglijare, abuz, abandon, violenţă, a cazurilor de risc de excluziune socială etc.;
b)  de  implementare a măsurilor de prevenire şi combatere a situaţiilor  de marginalizare şi excludere socială în care se pot afla anumite grupuri sau comunităţi;
c)  de  strategie,  prin  care  asigură date şi informații, analize şi propuneri pentru elaborarea strategiei de dezvoltare a serviciilor  sociale şi  a  planului  anual  de  acţiune,  pe  care  le  supune  spre aprobare consiliului local;
d)  de  comunicare şi  colaborare  cu  serviciile  publice  deconcentrate  ale ministerelor şi  instituţiilor  care  au  responsabilităţi  în  domeniul  asistenţei sociale,  cu  serviciile  publice  locale  de  asistenţă socială,  precum şi  cu reprezentanţii  societăţii  civile  care  desfăşoară activităţi  în  domeniu,  cu reprezentanţii furnizorilor privaţi de servicii sociale, precum şi cu persoanele beneficiare;
e) de informare a potenţialilor beneficiari, autorităţilor publice şi publicului larg despre domeniul său de activitate şi de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia,
f) de promovare a drepturilor omului, a unei imagini pozitive a persoanelor, familiilor, grupurilor vulnerabile
g) de monitorizare a calităţii serviciilor sociale prestate. 
(2) In acordarea serviciilor de asistență medicală comunitară, Serviciul urmăreşte îndeplinirea următoarelor obiective:
a) identificarea activă a problemelor medico-sociale ale comunităţii şi, în special, ale persoanelor aparţinând grupurilor vulnerabile;
b) facilitarea accesului populaţiei, în special al persoanelor aparţinând grupurilor vulnerabile, la servicii de sănătate şi sociale;
c) promovarea unor atitudini şi comportamente favorabile unui stil de viaţă sănătos, inclusiv prin acţiuni de educaţie pentru sănătate în comunitate;
d) participarea la implementarea de programe, proiecte, acţiuni şi intervenţii de sănătate publică adaptate nevoilor comunităţii, în special persoanelor aparţinând grupurilor vulnerabile;
e) furnizarea de servicii de sănătate în limita competenţelor profesionale legale ale personalului cu atribuţii în domeniu.
(3) Activități. Serviciile sociale în comunitate se acordă prin îndeplinirea următoarelor tipuri de activități/servicii (conform Anexa 7 la Ord. 29/2019):
[bookmark: do|si1|ss2|spII.|pt1|lia]a) informare şi consiliere privind drepturile sociale, prevenirea şi combaterea unor comportamente care pot conduce la creşterea riscului de excluziune socială (violenţa în familie, traficul de persoane, delincvenţă ş.a.), precum şi măsurile de sprijin în vederea facilitării integrării/reintegrării sociale şi inserţiei/reinserţiei familiale a categoriilor de persoane defavorizate;
b) identificare, evaluare şi acordare de sprijin material şi financiar persoanelor singure sau familiilor aflate în situație de dificultate, vulnerabilitate, cu risc de marginalizare şi excluziune socială,
c) asigură şi organizează activitatea de primire a solicitărilor privind beneficiile de asistenţă socială;
d) facilitare a accesului pe piaţa muncii: suport pentru obţinerea unui loc de muncă şi menţinerea pe piaţa muncii, facilitarea accesului la servicii de formare şi reconversie profesională, orientare vocaţională.
e) promovarea unui stil de viaţă sănătos şi activ: facilitarea accesului la servicii medicale, organizarea acţiunilor şi/sau promovarea participării la activităţi de educaţie fizică sau sportive, organizarea evenimentelor şi/sau facilitarea accesului la activităţi culturale şi artistice, excursii şi drumeţii, promovarea activităţilor de voluntariat, etc.;
f) identificarea şi evaluarea socio-medicală a persoanelor fără adăpost, transportul persoanelor fără adăpost la centre rezidenţiale, precum şi la unităţi sanitare cu paturi/ambulatorii de specialitate/cabinete medicale, acordarea unor măsuri de sprijin în situații deosebite (distribuire de pachete de hrană, băuturi nealcoolice calde, pături, haine, încălţăminte, acordarea de tratament medical de urgenţă, ş.a.);
g) colectare, depozitare şi distribuire de ajutoare materiale şi alimentare;
h) comunicare şi monitorizare situaţii de risc, telefonul verde, monitorizare persoane vârstnice singure şi bolnavi cronici cu venituri mici, etc.;
i) informare şi consiliere pentru procurarea actelor de identitate expirate, pierdute, distruse;
j) alte activităţi de promovare a incluziunii sociale a persoanelor defavorizate: conştientizare şi sensibilizare a publicului privind riscul de excluziune socială, respectarea drepturilor sociale şi promovarea măsurilor de asistenţă socială, mediere socială, ş.a.;
k) desfăşoară prin personalul specializat activitățile de asistență medicală comunitară prevăzute la art. 6 din  OUG 18/2017;
l) îndeplineşte orice alte atribuţii prevăzute de reglementările legale în vigoare.
Art. 11: Structura organizatorică, numărul de posturi şi categoriile de personal.
(1) Structura organizatorică:
Serviciul de asistență comunitară este un serviciu fără personalitate juridică şi funcționează în structura Direcției de Asistență Socială Boldeşti-Scăeni, furnizor public de servicii sociale acreditat prin Certificat de acreditare Seria AF Nr.  005970 eliberat de Ministerul Muncii şi Justiției Sociale la data de 05.11.2018. 
Activitățile serviciului social şi funcțiile acestuia sunt îndeplinite de personalul celor două compartimente ale D.A.S. în funcție de specificul şi specializarea acestora:
· Compartimentul 1: Compartimentul evidență şi plată beneficii de asistență socială, protecția copilului şi a familiei, combaterea violenței domestice, intervenție în situații de urgență şi prevenirea marginalizării sociale;
· Compartimentul 2: Compartimentul servicii sociale, relația cu asociațiile şi fundațiile, protecția persoanelor cu dizabilități, monitorizarea asistenților personali şi a indemnizațiilor de handicap şi protecția socială a persoanelor vârstnice.
	Direcția de Asistență Socială	
Director
↓
Compartiment 1            Compartiment 2
- inspector de specialitate 2 posturi                    - inspector de specialitate 2 posturi  
              -referent de specialitate 1 post
	   	 			 ↓				    ↓
Serviciul de asistență comunitară
	- asistent medical comunitar
- mediator sanitar
- referent-consilier pentru romi
	
 (2)  Activitățile specifice "Serviciului de asistență comunitară" sunt indeplinite de personalul angajat în cele două compartimente ale Directiei, la care se adaugă:
- 1 post asistent medical comunitar;
- 1 post mediator sanitar; 
- 1 post referent-consilier local pentru romi.
Art. 12: Personalul de conducere
(1) Coordonarea activității Serviciului de asistență comunitară este asigurată de directorul Direcției de Asistență Socială.
(2) Atribuţiile directorului sunt cele prevăzute in ROF privind infiintarea Direcției de Asistență Socială:
a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;
b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
c) propune participarea personalului de specialitate la programele de instruire şi perfecţionare;
d) colaborează cu alte centre/alţi furnizori de servicii sociale şi/sau alte structuri ale societăţii civile la acţiuni care vizează ameliorarea asistenţei sociale a grupurilor vulnerabile;
e) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
f) organizează activitatea personalului şi asigură respectarea timpului de lucru şi a regulamentului de organizare şi funcţionare;
g) întocmeşte proiectul bugetului propriu al serviciului;
h) asigură încheierea cu beneficiarii a contractelor de furnizare a serviciilor sociale, după caz;
i) alte atribuţii prevăzute în standardul minim de calitate aplicabil.
Art. 13: Personalul de specialitate şi auxiliar.
(1) Serviciul de asistență comunitară cuprinde următoarele categorii de personal cu funcții de execuție:
a) 1 inspector de specialitate cu calificare în asistență socială;
b) 3 inspectori de specialitate cu studii superioare;
c) 1 referent de specialitate cu studii medii;
d) 1 asistent medical comunitar cu calificare în asistența medicală;
e) 1 mediator sanitar;
f) 1 referent-consilier local pentru romi.
(2) Pentru activitatea de asistență medicală comunitară, normativul minim de personal prevăzut de art. 4) din H.G. 459/2010, este:
a) un asistent medical comunitar la 500 de persoane asistate;
b) un mediator sanitar rom la 700 de persoane consiliate.
(3) Cu aprobarea ordonatorului principal de credite, la aceste categorii de personal se pot adăuga: psiholog, medic, facilitator de dezvoltare comunitară, lucrător social, etc.  
(4) Atribuţii ale personalului de specialitate sunt cele prevăzute în fişa postului:
3.1 . Atribuții inspector de specialitate Compartiment 1 (2 posturi):
•	informarea şi consilierea beneficiarilor, precum şi informarea populaţiei privind condițiile de acordare a beneficiilor de asistență socială;
•	pentru beneficiile de asistenţă socială acordate din bugetul de stat realizează colectarea lunară a cererilor şi transmiterea acestora către agenţia teritorială pentru plăţi şi inspecţie socială-alocații de stat pentru copii, indemnizații de creștere a copilului, stimulent de inserție;
•	verifică îndeplinirea condiţiilor legale de acordare a beneficiilor de asistenţă socială, conform procedurilor prevăzute de lege sau, după caz, stabilite prin hotărâre a Consiliului Local, întocmeşte ancheta socială şi pregăteşte documentaţia necesară în vederea stabilirii dreptului la beneficiile de asistenţă socială;
•	întocmeşte dispoziţii de acordare/respingere sau, după caz, de modificare/suspendare/încetare a beneficiilor de asistenţă socială şi le prezintă Primarului pentru aprobare-ajutor social, alocație de susținere a familiei, ajutoare de încălzire a locuinței în perioada sezonului rece, stimulente educaționale sub formă de tichete sociale pentru grădiniță;
•	comunică beneficiarilor dispoziţiile cu privire la drepturile şi facilităţile la care sunt îndreptăţiţi, potrivit legii;
•	urmăreşte şi răspunde de îndeplinirea condiţiilor legale de către titularii şi persoanele îndreptăţite la beneficiile de asistenţă socială;
•	în urma verificărilor efectuate, când constată că nu mai sunt îndeplinite condițiile de acordare a drepturilor de asistență socială ori în cazul unor declaraţii nesincere din partea beneficiarilor privind veniturile realizate/bunurile aflate în proprietate/componența familiei, propune suspendarea sau, după caz, încetarea dreptului, stabileşte cuantumul debitelor şi ia măsuri pentru recuperarea acestora în condiţiile legii;
•	efectuarea și întocmirea anchetelor sociale în vederea acordării sprijinului financiar ce se acordă elevilor în cadrul programului național de protecție socială „Bani de liceu” și a burselor școlare;
•	ia măsurile administrative necesare pentru asigurarea înhumării cadavrelor fără aparținători, în baza prevederilor legale în vigoare;
•	  la cererea familiei sau a persoanei îndreptațite, întocmeşte documentația necesară acordării ajutoarelor de înmormântare, în condițiile Legii nr. 416/2001 privind venitul minim garantat, cu modificările şi completările ulterioare, pentru beneficiarii de ajutor social;
•	   verifică în teren solicitările de ajutoare de urgenţă şi întocmeşte anchete sociale şi documentaţia necesară în vederea acordării acestora, în baza legislaţiei în vigoare și a hotărârilor Consiliului Local;
•	realizează ancheta socială în situaţia în care părinţii copilului pentru care se solicită dreptul la concediu şi indemnizaţie de creştere copil/stimulent de inserţie nu sunt căsătoriţi;
•	efectuează sondaje şi anchete sociale pentru depistarea precoce a cazurilor de risc de excluziune socială sau a altor situaţii de necesitate în care se pot afla membrii comunităţii şi propune măsuri adecvate în vederea sprijinirii acestor persoane;
•	identifică familiile şi persoanele aflate în dificultate, precum şi cauzele care au generat situaţiile de risc de excluziune socială;
•	monitorizează şi analizează situaţia copiilor din unitatea administrativ-teritorială, precum şi modul de respectare a drepturilor copiilor, asigurând centralizarea şi sintetizarea datelor şi informaţiilor relevante, în baza unei fişe de monitorizare aprobate prin ordin al ministrului muncii, familiei, protecţiei sociale şi persoanelor vârstnice;
•	realizează activitatea de prevenire a separării copilului de familia sa;
•	identifică şi evaluează situaţiile care impun acordarea de servicii şi/sau prestaţii pentru prevenirea separării copilului de familia sa;
•	asigură consilierea şi informarea familiilor cu copii în întreţinere asupra drepturilor şi obligaţiilor acestora, asupra drepturilor copilului şi asupra serviciilor sociale disponibile pe plan local;
•	asigură şi urmăresc aplicarea măsurilor de prevenire şi combatere a consumului de alcool şi droguri în rândul tinerilor, de prevenire şi combatere a violenţei în familie, precum şi a comportamentului delincvent;
•	monitorizează familiile care au în îngrijire copii cu părinţi plecaţi la muncă în străinătate, conform procedurii aprobate prin Hotărâre de Guvern si întocmeşte situaţiile şi raportările specifice; consiliază și informează persoanele desemnate de părinți/tutori plecați la muncă în străinătate și confirmate de instanță, să se ocupe de întreținerea copilului pe perioada absenței părinților sau tutorelui, cu privire la răspunderea pentru creșterea și asigurarea dezvoltării copilului;
•	consiliază și informează părinții cu copii asupra riscurilor asumate prin plecarea lor la muncă în străinătate, precum și cu privire la obligațiile ce le revin în situația în care intenționează să plece la muncă în străinătate și au în îngrijire copii minori;
•	verifică în teren sesizările cu privire la cazurile de violență în familie, de copii abuzați sau neglijați, anunță DGASPC şi asigură intervenția în regim de urgență în cazul în care este necesară luarea unei măsuri de protecţie specială, în condiţiile legii;
•	urmăreşte evoluţia dezvoltării copilului şi modul în care părinţii acestuia îşi exercită drepturile şi îşi îndeplinesc obligaţiile cu privire la copilul care a beneficiat de o măsură de protecţie specială şi a fost reintegrat în familia sa;
•	colaborează cu direcţia generală de asistenţă socială şi protecţia copilului în domeniul protecţiei copilului şi transmit acesteia toate datele şi informaţiile solicitate din acest domeniu;
•	urmăreşte punerea în aplicare a hotărârilor comisiei pentru protecţia copilului/instanţei de tutelă referitoare la prestarea acţiunilor sau lucrărilor de interes local, prevăzute la art. 67 alin. (2) din Legea nr. 272/2004;
•	monitorizarea modului de utilizare a alocaţiei lunare de plasament, pentru copilul pentru care s-a instituit tutela;
•	monitorizează relațiile personale ale copilului, cu celălalt părinte, în cazul în care părintele la care locuiește copilul, împiedică sau afectează în mod negativ legăturile personale ale copilului cu celălalt părinte, prin nerespectarea programului stabilit de instanță sau convenit de părinți;
•	prevenirea separării copilului de părinţii săi, adoptarea de măsuri de prevenire şi înlăturare a abandonului şcolar, dar şi consilierea părinţilor care, din cauza sărăciei, consumului de alcool sau a unui comportament deviant, nu respectă şi nu işi îndeplinesc obligaţiile părinteşti;
•	în colaborare cu medicii de familie şi cu mediatorul sanitar monitorizează gravidele şi lehuzele precum şi mamele minore în vederea prevenirii şi intervenţiei în cazurile de copii aflaţi în situaţie de risc de părăsire;
•	centralizează trimestrial situaţia copiilor care prestează activităţi remunerate în domeniile cultural, artistic, sportiv, publicitar şi de modeling şi transmite centralizatorul DGASPC  în raza careia copilul desfăşoară activitatea, în primele 15 zile ale trimestrului pentru trimestrul anterior.
•	realizează anchete psihosociale la solicitarea instanţei de tutela şi a notarilor publici pentru: exercitarea autorităţii părinteşti, stabilirea locuinţei minorului în mod statornic la unul dintre părinţi, stabilirea contribuţiei părinţilor la întreţinerea minorilor, stabilirea modalităţii de desfăşurare a legăturilor personale ale părinţilor cu minorii;
•	gestionează laptele praf acordat în condițiile legii ca supliment nutritional copiilor cu vârste între 0-12 luni, care nu beneficiază de lapte matern;
•	întocmeşte referate, note de fundamentare sau rapoarte de specialitate pentru proiectele de hotărâri în domeniul de activitate al compartimentului, în vederea promovării lor în Consiliul Local al oraşului Boldeşti-Scăeni;
•	   asigură implemetarea sistemului de control intern managerial în domeniul de activitate;
•	  revizuieşte şi actualizează periodic procedurile de lucru specifice, în concordanță cu modificările legislative în vigoare;
•	   constituie dosare în vederea arhivării conform prevederilor legale;
•	   colaborează cu celelalte compartimente din structura Direcției şi sprijină activitatea acestora;
•	îndeplineşte orice alte atribuţii şi sarcini de muncă prevăzute de reglementările legale în vigoare, de Regulamentul de Organizare şi Funcționare sau dispuse de Director ori conducerea Primăriei.
3.2. Atribuții inspector de specialitate Compartiment 2 (2 posturi)
•	verifică în teren, efectuează și întocmeşte anchetele sociale necesare obținerii certificatelor de încadrare a copiilor şi adulţilor în grad de handicap ori pentru internare în unități specializate/centre rezidentiale;
•	furnizează şi administrează serviciile sociale inființate şi acreditate pe plan local şi răspunde de calitatea serviciilor prestate;
•	recomandă realizarea evaluării complexe şi facilitează accesul persoanelor beneficiare la servicii sociale;
•	realizează anchete psihosociale la solicitarea instanţei de tutela şi a notarilor publici pentru: exercitarea autorităţii părinteşti, stabilirea locuinţei minorului în mod statornic la unul dintre părinţi, stabilirea contribuţiei părinţilor la întreţinerea minorilor, stabilirea modalităţii de desfăşurare a legăturilor personale ale părinţilor cu minorii;
•	ține evidența şi monitorizează persoanele cu dizabilitați, persoanele vârstnice dependente aflate în situație de risc şi persoanele externate din centre medico-sociale sau cămine;
•	asigură formarea continuă de asistenţi personali; evaluează şi monitorizează activitatea acestora, în condiţiile legii;
•	întocmește rapoarte de monitorizare a planului de abilitare-reabilitare pentru copiii încadrați în grad de handicap, în vederea verificării îndeplinirii obiectivelor din plan, identificarea dificultăților de implementare a planului, găsirea unor soluții de remediere, astfel încât copilul să beneficieze de abilitare-reabilitare optimă şi urmărește prin reevaluarea semestrială eficiența beneficiilor, a serviciilor și a măsurilor de intervenție;
•	întocmeşte planul individualizat de servicii pentru minori în cazurile şi condiţiile reglementate de prevederile legale în vigoare;
•	consiliază familiile privitor la actele necesare întocmirii dosarului pentru orientare școlară și profesională de către COSP, traseul și procedurile de obținere a acestor acte;
•	verifică pe teren, efectuează și întocmeşte anchetele sociale privind orientarea şcolară şi profesională a copiilor cu cerinţe educaţionale speciale;
•	consiliază persoanele interesate privitor la actele necesare întocmirii dosarelor pentru încadrarea în grad de handicap, traseul și procedurile de obținere a acestora;
•	primeşte şi verifică cererile şi documentele justificative depuse pentru scutirea de la plata tarifului de utilizare a reţelelor de drumuri naţionale (rovinieta), prevăzut în Ordonanţa Guvernului nr. 15/2002, pentru persoanele cu handicap, precum şi însoţitorii sau, după caz, asistenţii personali ai acestora; centralizează lunar solicitările primite în acest sens şi le trimite pâna în data de 10 a lunii următoare directiei generale de asistență socială şi protecția copilului judetene;
•	propune acţiuni pentru limitarea fenomenului cerşetoriei pe raza oraşului şi luarea măsurilor de protecţie socială în vederea prevenirii marginalizării sociale a acestor persoane;
•	desfăşoară, în colaborare sau în parteneriat cu persoanele juridice, publice ori private, ONG-uri, etc., programe de informare a persoanelor cu handicap în ceea ce priveşte oportunităţile de educaţie, angajare, acces la viaţa familială şi viaţa socială ori la diferite mijloace de petrecere a timpului liber;
•	implică în activităţile de îngrijire, reabilitare şi integrare a persoanei cu handicap familia acesteia, asigurând cu prioritate asistența şi îngrijirea sociomedicală la domiciliul persoanei cu handicap;
•	verifică în teren și întocmeşte anchete sociale bolnavilor încadraţi în grad de invaliditate  la solicitarea medicului expert al asigurărilor sociale;
•	întocmeşte anchete sociale solicitate de instanţele judecătoreşti privind solicitările de întrerupere sau amânare a executării pedepsei pentru persoanele condamnate penal;
•	primeşte cererile şi documentele justificative ale persoanelor cu handicap sau reprezentanţilor legali ai acestora în vederea eliberării cardului-legitimaţie pentru locurile gratuite de parcare existente pe raza localității şi le supune aprobării primarului;
•	promovează serviciile de mediere pe piaţa muncii pentru persoanele cu handicap şi informează angajatorii asupra facilităților fiscale sau a altor forme de stimulare de care pot beneficia, în ipoteza angajării şi păstrării la muncă a persoanelor cu handicap;
•	asigură servicii comunitare de consiliere, în vederea prevenirii marginalizării sociale şi pentru reintegrare socială a persoanelor vârstnice;
•	întocmeşte grila naţională de evaluare a nevoilor persoanelor vârstnice în vederea stabilirii gradului de dependență şi propune măsura de asistenţă socială justificată de situaţia de fapt constatată; 
•	direct, prin serviciul social înființat şi acreditat sau pe bază de convenţii încheiate cu organizaţii neguvernamentale, unităţi de cult recunoscute în România ori cu alte persoane fizice sau juridice, asigură acordarea de servicii sociomedicale şi de îngrijire la domiciliul persoanelor vârstnice dependente (ajutorul pentru realizarea igienei personale, readaptarea capacităţilor fizice şi psihice, adaptarea locuinţei la nevoile persoanei vârstnice şi antrenarea la activităţi economice, sociale şi culturale) precum şi îngrijirea temporară în centre de zi, aziluri de noapte sau alte centre specializate;
•	în cazul decesului persoanei vârstnice lipsite de susţinători legali sau când aceştia nu pot să îşi îndeplinească obligaţiile familiale datorită stării de sănătate sau situaţiei economice precare, ia măsuri pentru asigurarea înmormântarii;
•	întocmeşte rapoarte de specialitate pentru proiectele de hotărâri ale Consiliului Local, în domeniul de activitate al   compartimentului;
•	încurajează şi susţine activităţile de voluntariat;
•	asigură implementarea sistemului de control intern managerial în domeniul de activitate;
•	revizuieşte şi actualizează periodic procedurile de lucru specifice, în concordanță cu modificările legislative în vigoare
•	constituie dosarele în vederea arhivării conform prevederilor legale;
•	colaborează cu celelalte compartimente ale Direcției şi sprijină activitatea acestora;
•	îndeplineşte orice alte atribuţii şi sarcini de muncă prevăzute de reglementările legale în vigoare, de Regulamentul de Organizare şi Funcționare sau dispuse de Director ori conducerea Primariei. 
3.3. Atribuții referent de specialitate Compartiment 1 (1 post):
•	informarea şi consilierea beneficiarilor, precum şi informarea populaţiei privind condițiile de acordare a beneficiilor de asistență socială;
•	pentru beneficiile de asistenţă socială acordate din bugetul de stat realizează colectarea lunară a cererilor şi transmiterea acestora către agenţia teritorială pentru plăţi şi inspecţie socială-alocații de stat pentru copii, indemnizații de creștere a copilului, stimulent de inserție;
•	verifică îndeplinirea condiţiilor legale de acordare a beneficiilor de asistenţă socială, conform procedurilor prevăzute de lege sau, după caz, stabilite prin hotărâre a Consiliului Local, întocmeşte ancheta socială şi pregăteşte documentaţia necesară în vederea stabilirii dreptului la beneficiile de asistenţă socială;
•	întocmeşte dispoziţii de acordare/respingere sau, după caz, de modificare/suspendare/încetare a beneficiilor de asistenţă socială şi le prezintă Primarului pentru aprobare-ajutor social, alocație de susținere a familiei, ajutoare de încălzire a locuinței în perioada sezonului rece, stimulente educaționale sub formă de tichete sociale pentru grădiniță;
•	comunică beneficiarilor dispoziţiile cu privire la drepturile şi facilităţile la care sunt îndreptăţiţi, potrivit legii;
•	urmăreşte şi răspunde de îndeplinirea condiţiilor legale de către titularii şi persoanele îndreptăţite la beneficiile de asistenţă socială;
•	în urma verificărilor efectuate, când constată că nu mai sunt îndeplinite condițiile de acordare a drepturilor de asistență socială ori în cazul unor declaraţii nesincere din partea beneficiarilor privind veniturile realizate/bunurile aflate în proprietate/componența familiei, propune suspendarea sau, după caz, încetarea dreptului, stabileşte cuantumul debitelor şi ia măsuri pentru recuperarea acestora în condiţiile legii;
•	ia măsurile administrative necesare pentru asigurarea înhumării cadavrelor fără aparținători, în baza prevederilor legale în vigoare;
•	  la cererea familiei sau a persoanei îndreptațite, întocmeşte documentația necesară acordării ajutoarelor de înmormântare, în condițiile Legii nr. 416/2001 privind venitul minim garantat, cu modificările şi completările ulterioare, pentru beneficiarii de ajutor social;
•	   verifică în teren solicitările de ajutoare de urgenţă şi întocmeşte anchete sociale şi documentaţia necesară în vederea acordării acestora, în baza legislaţiei în vigoare și a hotărârilor Consiliului Local;
•	efectuează sondaje şi anchete sociale pentru depistarea precoce a cazurilor de risc de excluziune socială sau a altor situaţii de necesitate în care se pot afla membrii comunităţii şi propune măsuri adecvate în vederea sprijinirii acestor persoane;
•	identifică familiile şi persoanele aflate în dificultate, precum şi cauzele care au generat situaţiile de risc de excluziune socială;
•	asigură consilierea şi informarea familiilor cu copii în întreţinere asupra drepturilor şi obligaţiilor acestora, asupra drepturilor copilului şi asupra serviciilor sociale disponibile pe plan local;
•	consiliază și informează părinții cu copii asupra riscurilor asumate prin plecarea lor la muncă în străinătate, precum și cu privire la obligațiile ce le revin în situația în care intenționează să plece la muncă în străinătate și au în îngrijire copii minori;
•	verifică în teren sesizările cu privire la cazurile de violență în familie, de copii abuzați sau neglijați, anunță DGASPC şi asigură intervenția în regim de urgență în cazul în care este necesară luarea unei măsuri de protecţie specială, în condiţiile legii;
•	colaborează cu direcţia generală de asistenţă socială şi protecţia copilului în domeniul protecţiei copilului şi transmit acesteia toate datele şi informaţiile solicitate din acest domeniu;
•	monitorizarea modului de utilizare a alocaţiei lunare de plasament, pentru copilul pentru care s-a instituit tutela;
•	în colaborare cu medicii de familie şi cu mediatorul sanitar monitorizează gravidele şi lehuzele precum şi mamele minore în vederea prevenirii şi intervenţiei în cazurile de copii aflaţi în situaţie de risc de părăsire;
•	realizează anchete sociale la solicitarea instanţei de tutela şi a notarilor publici pentru: exercitarea autorităţii părinteşti, stabilirea locuinţei minorului în mod statornic la unul dintre părinţi, stabilirea contribuţiei părinţilor la întreţinerea minorilor, stabilirea modalităţii de desfăşurare a legăturilor personale ale părinţilor cu minorii;
•	gestionează laptele praf acordat în condițiile legii ca supliment nutritional copiilor cu vârste între 0-12 luni, care nu beneficiază de lapte matern;
•	întocmeşte referate, note de fundamentare sau rapoarte de specialitate pentru proiectele de hotărâri în domeniul de activitate al compartimentului, în vederea promovării lor în Consiliul Local al oraşului Boldeşti-Scăeni;
•	   asigură implemetarea sistemului de control intern managerial în domeniul de activitate;
•	  revizuieste şi actualizează periodic procedurile de lucru specifice, în concordanță cu modificările legislative în vigoare;
•	   constituie dosare în vederea arhivării conform prevederilor legale;
•	   colaborează cu celelalte compartimente din structura Direcției şi sprijină activitatea acestora;
•	îndeplineşte orice alte atribuţii şi sarcini de muncă prevăzute de reglementările legale în vigoare, de Regulamentul de Organizare şi Funcționare sau dispuse de Director ori conducerea Primăriei.
3.4. Atribuții mediator sanitar (1 post):
a) realizează catagrafia populaţiei din comunitatea deservită, precum comunităţile de etnie romă, cu prioritate copiii, gravidele, lăuzele şi femeile de vârstă fertilă;
b) facilitează accesul acestora la servicii de sănătate, la măsuri şi acţiuni de asistenţă socială şi alte măsuri de protecţie socială şi servicii integrate adecvate nevoilor identificate;
c) identifică membrii de etnie romă din comunitate neînscrişi pe listele medicilor de familie şi sprijină înscrierea acestora, inclusiv cu sprijinul serviciului public de asistenţă socială;
d) semnalează medicului de familie persoanele care necesită acces la servicii de sănătate preventive sau curative şi asigură sau facilitează accesul acestora la serviciile medicale necesare;
e) în colectivităţile locale în care activează participă la implementarea programelor naţionale de sănătate pe teritoriul administrativ respectiv, adresate cu precădere persoanelor vulnerabile din punct de vedere medical, social şi economic, împreună cu asistentul medical comunitar şi/sau moaşa şi cu personalul de specialitate din cadrul direcţiilor de sănătate publice judeţene şi a municipiului Bucureşti;
f) sprijină personalul medical care activează în unităţile de învăţământ în procesul de monitorizare a stării de sănătate a elevilor prin facilitarea comunicării dintre cadrele medicale şcolare şi părinţi;
g) explică avantajele igienei personale, a locuinţei, a surselor de apă şi a sanitaţiei, promovează măsurile de igienă dispuse de autorităţile competente;
h) informează membrii colectivităţii locale cu privire la menţinerea unui stil de viaţă sănătos şi organizează sesiuni de educaţie pentru sănătate de grup, pentru promovarea unui stil de viaţă sănătos, împreună cu asistentul medical comunitar şi/sau moaşa şi cu personalul din cadrul serviciului de promovare a sănătăţii din cadrul direcţiilor de sănătate publică judeţene şi a municipiului Bucureşti;
i) participă, prin facilitarea comunicării, împreună cu asistentul medical comunitar, la depistarea activă a cazurilor de tuberculoză şi a altor boli transmisibile, sub îndrumarea medicului de familie sau a cadrelor medicale din cadrul direcţiei de sănătate publică sau al dispensarului de pneumoftiziologie;
j) însoţesc cadrele medico-sanitare în activităţile legate de prevenirea sau controlul situaţiilor epidemice, facilitând implementarea măsurilor adecvate, şi explică membrilor colectivităţii locale rolul şi scopul măsurilor de urmărit;
k) facilitează acordarea primului ajutor, prin anunţarea asistentului medical comunitar, moaşei, personalului cabinetului/cabinetelor medicului de familie, cadrelor medicale/serviciului de ambulanţă, şi însoţesc în colectivitatea locală echipele care acordă asistenţă medicală de urgenţă;
l) facilitează comunicarea dintre autorităţile publice locale şi comunitatea din care fac parte şi comunicarea dintre membrii comunităţii şi personalul medicosocial care deserveşte comunitatea;
m) întocmesc evidenţele necesare şi completează documentele utilizate în exercitarea atribuţiilor de serviciu, respectiv registre, fişe de planificare a vizitelor la domiciliu, alte documente solicitate, conform atribuţiilor;
n) elaborează raportările curente şi rapoartele de activitate, în conformitate cu sistemul de raportare definit de Ministerul Sănătăţii, şi raportează activitatea în aplicaţia on-line AMCMSR.gov.ro, cu respectarea confidenţialităţii datelor personale şi a diagnosticului medical al beneficiarilor;
o) desfăşoară activitatea în sistem integrat cu asistentul medical comunitar, moaşa, asistentul social/tehnicianul în asistenţă socială, consilierul şcolar şi/sau mediatorul şcolar pentru gestionarea integrată a problemelor medicosocioeducaţionale ale persoanelor vulnerabile;
p) participă la realizarea planului comun de intervenţie a echipei comunitare integrate, din perspectiva serviciilor de mediere sanitară din cadrul serviciilor de asistenţă medicală comunitară;
q) colaborează cu alte instituţii şi organizaţii, inclusiv cu organizaţiile neguvernamentale, pentru realizarea de programe, proiecte şi acţiuni care se adresează persoanelor sau grupurilor vulnerabile de etnie romă;
r) realizează alte activităţi şi acţiuni de sănătate publică adaptate nevoilor specifice ale comunităţii şi persoanelor sau grupurilor vulnerabile de etnie romă;
s) colaborează cu asistentul medical comunitar, asistentul social/tehnicianul în asistenţă socială, moaşa, cadrele didactice din unităţile şcolare din unitatea/subdiviziunea administrativ-teritorială.
(2)Mediatorul sanitar nu are dreptul de a efectua acte medicale curative. În caz de urgenţă, mediatorul sanitar anunţă imediat medicul de familie şi/sau apelează numărul unic de urgenţă 112.
(3)În exercitarea atribuţiilor de serviciu, mediatorul sanitar respectă normele eticii profesionale şi asigură păstrarea confidenţialităţii datelor la care are acces.
3.5. Atribuții referent-consilier local pentru romi (1 post)
- asigură sprijin cetățenilor de etnie romă la întocmirea şi completarea cererilor şi documentelor pentru obținerea unor drepturi de asistență socială;
- asigură sprijin cetățenilor de etnie romă la redactarea cererilor şi a solicitărilor adresate primăriei oraşului în diverse probleme de interes pentru comunitatea romă;
–  asigura consilierea necesara cetatenilor de etnie roma in vederea obtinerii, acolo unde este cazul, a actelor de identitate sau de stare civilă;
– colaboreaza cu direcția de Asistență Socială la efectuarea anchetelor sociale privind cetățenii de etnie romă, precum şi la îndeplinirea altor proceduri de chestionare, de obținere a unor date şi informații necesare desfăşurării activității serviciului public de asistență socială;
– acordă sprijin mediatorului sanitar în îndeplinirea atribuțiilor ce-i revin acestuia în special pentru identificarea cetățenilor de etnie romă din comunitate neînscrişi pe listele medicilor de familie şi sprijină înscrierea acestora;
- participă alături de personalul DAS la identificarea beneficiarilor şi distribuirea pachetelor cu ajutoare în cadrul programelor naționale de ajutorare a persoanelor defavorizate (POAD) ;
– organizeaza întâlniri periodice cu reprezentatii comunitatii de romi, identifica si propune primarului soluții pentru rezolvarea problemelor cu care se confrunta romii localitate;
– participă la medierea conflictelor intre cetatenii de etnie roma si institutiile publice; 
– ține legatura permanentă cu organismele reprezentative ale romilor, precum si cu reprezentantii ONG-urilor, in vederea ducerii la indeplinire a masurilor propuse in planul local de actiune;
– asigură consilierea cetăţenilor de etnie romă cu privire la locurile de muncă vacante la nivelul AJOFM Prahova şi încurajează adoptarea unei atitudini proactive din partea acestora în găsirea unui loc de muncă;
– participă la toate activitatile administrative care se desfasoara in cartierele sau zonele locuite preponderent de cetatenii de etnie romă;
– indeplineste orice alte sarcini stabilite de primar, viceprimar sau de directorul Direcției de Asistență Socială care privesc comunitatea locala de romi;
– participa la invitația Consiliului Local la sedintele in care se dezbat problemele care intereseaza comunitatea locala a romilor.
3.6. Atribuții asistent medical comunitar (1 post):
a) realizează catagrafia populației din colectivitatea locală din punctul de vedere al determinanților stării de sănătate și identifică gospodăriile cu persoanele vulnerabile și/sau cu risc medicosocial din cadrul comunității, cu prioritate copiii, gravidele, lăuzele și femeile de vârstă fertilă;
b) identifică persoanele neînscrise pe listele medicilor de familie și sprijină înscrierea acestora pe listele medicilor de familie;
c) semnalează medicului de familie persoanele vulnerabile din punct de vedere medical și social care necesită acces la servicii de sănătate preventive sau curative și asigură sau facilitează accesul persoanelor care trăiesc în sărăcie sau excluziune socială la serviciile medicale necesare, conform competențelor profesionale;
d) participă în comunitățile în care activează la implementarea programelor naționale de sănătate, precum și la implementarea programelor și acțiunilor de sănătate publică județene sau locale pe teritoriul colectivității locale, adresate cu precădere persoanelor vulnerabile din punct de vedere medical, social sau economic;
e) furnizează servicii de sănătate preventive și de promovare a comportamentelor favorabile sănătății copiilor, gravidelor și lăuzelor, cu precădere celor provenind din familii sau grupuri vulnerabile, în limita competențelor profesionale;
f) furnizează servicii medicale de profilaxie primară, secundară și terțiară membrilor comunității, în special persoanelor care trăiesc în sărăcie sau excluziune socială, în limita competentelor profesionale;
g) informează, educă și conștientizează membrii colectivității locale cu privire la menținerea unui stil de viață sănătos și implementează sesiuni de educație pentru sănătate de grup, pentru promovarea unui stil de viață sănătos împreună cu personalul din cadrul serviciului de promovare a sănătății din cadrul direcțiilor de sănătate publică județene și a municipiului București, iar pentru aspectele ce țin de sănătatea mintală, împreună cu personalul din cadrul centrelor de sănătate mintală;
h) administrează tratamente, în limita competențelor profesionale, conform prescripției medicului de familie sau a medicului specialist, cu respectarea procedurii de manipulare a deșeurilor medicale, respectiv depozitarea deșeurilor medicale rezultate din administrarea tratamentelor prescrise de medic; țin evidența administrării manevrelor terapeutice, în limita competențelor profesionale;
i) anunță imediat medicul de familie sau serviciul județean de ambulanță,  atunci când identifică în teren un membru al comunității aflat într-o stare medicală de urgență;
j) identifică persoanele, cu precădere copiii diagnosticați cu boli pentru care se ține o evidență specială, respectiv TBC, prematuri, anemici, boli rare etc., și le îndrumă sau le însoțesc, după caz, la medicul de familie și/sau serviciile de sănătate de specialitate;
k) supraveghează în mod activ bolnavii din evidențele speciale - TBC, prematuri, anemici, boli rare etc. - și participă la administrarea tratamentului strict supravegheat al acestora, în limita competențelor profesionale; 
l) realizează managementul de caz în cazul bolnavilor cu boli rare, în limita competențelor profesionale, conform modelului de management de caz, adoptat prin ordin al ministrului sănătății;
m) supraveghează tratamentul pacienților cu tuberculoză și participă la administrarea tratamentului strict supravegheat (DOT/TSS) al acestora, în limita competențelor profesionale;
n) pentru pacienții cu tulburări psihice contribuie la realizarea managementului de caz organizat de centrele de sănătate mintală din aria administrativ-teritorială, ca parte a echipei terapeutice, în limita competențelor; identifică persoanele cu eventuale afecțiuni psihice din aria administrativ-teritorială, le informează pe acestea, precum și familiile acestora asupra serviciilor medicale specializate de sănătate mintală disponibile și monitorizează accesarea acestor servicii; notifică imediat serviciile de urgență (ambulanță, poliție) și centrul de sănătate mintală în situația în care identifică beneficiari aflați în situații de urgență psihiatrică; monitorizează pacienții obligați la tratament prin hotărâri ale instanțelor de judecată, potrivit prevederilor art. 109 din Legea nr. 286/2009 privind Codul penal, cu modificările și completările ulterioare și notifică centrele de sănătate mintală și organele de poliție locale și județene în legătură cu pacienții noncomplianți;
o) identifică și notifică autorităților competente cazurile de violență domestică, cazurile de abuz, alte situații care necesită intervenția altor servicii decât cele care sunt de competența asistenței medicale comunitare;
p) participă la aplicarea măsurilor de prevenire și combatere a eventualelor focare de infecții;
q) în localitățile fără medic de familie și/sau personal medical din cadrul asistenței medicale școlare efectuează triajul epidemiologic în unitățile școlare la solicitarea direcțiilor de sănătate publică județene și a municipiului București, în limita competențelor profesionale;
r) identifică, evaluează și monitorizează riscurile de sănătate publică din comunitate și participă la monitorizarea intervenției și evaluarea impactului, din perspectiva medicală și a serviciilor de sănătate;
s) întocmesc evidențele necesare și completează documentele utilizate în exercitarea atribuțiilor de serviciu, respectiv registre, fișe de planificare a vizitelor la domiciliu, alte documente necesare sau solicitate și conforme atribuțiilor specifice activităților desfășurate;
ș) elaborează raportările curente și rapoartele de activitate, în conformitate cu sistemul de raportare definit de Ministerul Sănătății, și raportează activitatea în aplicația on-line AMCMSR.gov.ro, cu respectarea confidențialității datelor personale și a diagnosticului medical al beneficiarilor;
t) desfășoară activitatea în sistem integrat, prin aplicarea managementului de caz, cu ceilalți profesioniști din comunitate: asistentul social/tehnicianul în asistență socială, consilierul școlar și/sau mediatorul școlar, pentru gestionarea integrată a problemelor medico-socio-educaționale ale persoanelor vulnerabile, și lucrează în echipă cu moașa și/sau mediatorul sanitar, acolo unde este cazul;
ț) participă la realizarea planului comun de intervenție al echipei comunitare integrate/planului de servicii, conform legislației în vigoare, din perspectiva serviciilor de sănătate, și coordonează implementarea intervențiilor integrate dacă prioritatea de intervenție este medicală și de acces la serviciile de sănătate; participă la monitorizarea intervenției și evaluarea impactului asupra beneficiarului, din perspectivă medicală și a serviciilor de sănătate;
u) colaborează cu alte instituții și organizații, inclusiv cu organizațiile neguvernamentale, pentru realizarea de programe, proiecte și acțiuni care se adresează persoanelor sau grupurilor vulnerabile/aflate în risc din punct de vedere medical, economic sau social;
v) realizează alte activități, servicii și acțiuni de sănătate publică adaptate nevoilor specifice ale comunității și persoanelor din comunitate aparținând grupurilor vulnerabile/aflate în risc, în limita competențelor profesionale.
 (2) În exercitarea atribuțiilor de serviciu, asistenții medicali comunitari respectă normele eticii profesionale și asigură păstrarea confidențialității în exercitarea profesiei.
Art. 14: Finanţarea serviciului
(1) În vederea asigurării resurselor necesare pentru acordarea serviciului social cel puţin la nivelul standardelor minime de calitate aplicabile, finanţarea cheltuielilor se asigură, în condiţiile legii, din următoarele surse:
a) bugetul local al oraşului Boldeşti-Scăeni;
c) prin transferuri de la bugetul de stat, inclusiv pentru finanţarea cheltuielilor de personal pentru asistenţii medicali comunitari şi mediatorii sanitari conform prevederilor art. 13 din OUG 18/2017;
d) donaţii, sponsorizări sau alte contribuţii din partea persoanelor fizice ori juridice din ţară şi din străinătate;
e) fonduri externe rambursabile şi nerambursabile;
f) contribuţia persoanelor beneficiare, după caz;
g) alte surse de finanţare, în conformitate cu legislaţia în vigoare.
Art. 15. Dispoziţii finale
(1) Prevederile prezentului regulament, vor fi aduse la cunoştinţă publică, atât beneficiarilor sau reprezentanţilor legali, cât şi personalului serviciului social care are obligaţia de a-l cunoaşte şi de a-l aplica întocmai.
(2) Personalul răspunde civil, penal sau administrativ, după caz, pentru modul de îndeplinire a atribuţiilor prevăzute în prezentul ROF şi în fişele de post, pentru abateri de la etica şi deontologia profesională.
(3) Toţi salariaţii serviciului au obligaţia să contribuie la îmbunătăţirea activităţii acestuia şi să îndeplinească şi orice alte atribuţii specifice domeniului de activitate, decurgând din actele normative în vigoare, precum şi sarcinile de serviciu dispuse de conducerea Direcției de Asistență Socială. 
(4) Salariaţii au obligaţia să asigure securitatea datelor cu caracter personal şi a materialelor cu conţinut confidențial.
(5) Neîndeplinirea în tot sau în parte şi în termenul legal a sarcinilor de serviciu se sancţionează conform legislaţiei muncii.
(6) Prezentul regulament de organizare şi funcţionare al serviciului social este elaborat cu respectarea modelului-cadru aprobat prin Hotararea Guvernului 867/2015 pentru aprobarea Nomenclatorului serviciilor sociale, se completează de drept cu actele normative în vigoare şi se modifică în funcție de evoluția cadrului legislativ care reglementează acest domeniu de activitate. 
(7) Înregistrarea şi arhivarea documentelor rezultate din activitatea Serviciului se efectuează în conformitate cu normele legale în vigoare.

